TED Fund ดึงผู้ประกอบการ เอสเอ็มอี แจกจริง ทุนให้เปล่ารายละ 2 ล้าน
ประธาน TED Fund เตรียมจัดงาน TED Fund Grant Day 2019 30 ก.ค.นี้ พร้อมดึงผู้ประกอบการ เอสเอ็มอี สตาร์ทอัพ รับทุนสนับสนุนแบบให้เปล่า เพื่อส่งเสริมและต่อยอดนวัตกรรมรวมทั้งเทคโนโลยีที่นำไปผลิตหรือให้บริการได้จริง,รศ.นพ.สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม ในฐานะประธานกรรมการบริหาร กองทุนพัฒนาผู้ประกอบการเทคโนโลยีและนวัตกรรม หรือ TED Fund เปิดเผยว่ากองทุน TED Fund เตรียมจัดงานสนับสนุนผู้ประกอบการ หรือ TED Fund Grant Day 2019 ในวันที่ 30 ก.ค. 2562 เวลา 09.30-12.30 น. ณ โรงแรมสวิสโซเทล บางกอก รัชดา กทม.,ภายในงานจะมีพิธีมอบทุนให้แก่ผู้ประกอบการกว่า 100 ราย พร้อมโชว์ผลงานโครงการธุรกิจเทคโนโลยีและนวัตกรรมที่ได้รับการสนับสนุนทุนจาก TED Fund หลากหลายสาขา และมีเสวนาเพื่อเป็นแนวทางในการดำเนินธุรกิจแก่ผู้ประกอบการหน้าใหม่ ดังนั้นจึงอยากเชิญชวนผู้ประกอบการธุรกิจขนาดกลางขนาดย่อม (เอสเอ็มอี) สตาร์ทอัพ นิสิตนักศึกษา นักวิจัย สถาบันการศึกษา หรือประชาชนทั่วไปมาร่วมงาน,วัตถุประสงค์ของการจัดงานในครั้งนี้นอกจากจะมีพิธีมอบทุนดังกล่าวแล้ว ยังเป็นการเปิดเวทีแสดงศักยภาพทางด้านความคิดสร้างสรรค์ทางธุรกิจยุคใหม่ และเป็นเวทีให้ผู้ประกอบการทั้งรายเล็กหรือรายใหญ่ที่มีพื้นฐานการทำธุรกิจด้วยนวัตกรรมและเทคโนโลยีได้มาพบปะเพื่อจับคู่ธุรกิจ หรือ Business Matching จึงถือเป็นโอกาสดีของผู้ประกอบการหน้าใหม่ หรือผู้ประกอบการที่ได้รับทุนจาก TED Fund จะสามารถเติบโตทางธุรกิจได้แบบก้าวกระโดด,สำหรับตัวอย่างผลงานเทคโนโลยีและนวัตกรรมที่จะนำไปแสดงในงาน อาทิ ผลิตภัณฑ์ปลูกผักขนาดเล็กภายในห้องหรือในบ้าน เครื่องย่อยเศษอาหารอัตโนมัติด้วยหัวเชื้อจุลินทรีย์ให้เป็นปุ๋ยคุณภาพ การพัฒนาครีมข้าวสําหรับผู้สูงอายุและผู้ป่วยเบาหวาน การผลิตโปรตีนจากจิ้งหรีด สมองกลเพื่อการเรียนรู้สําหรับเยาวชน นวัตกรรมการขับเรือขนส่งสินค้าโดยใช้ Manned Model Ship ร่วมกับ Simulator และระบบการจัดหารถขนส่งสินค้าเหมาลําแบบออนไลน์ ฯลฯ เป็นต้น,ซึ่งทั้งหมดล้วนได้รับเงินทุนสนับสนุนจาก TED Fund ที่เข้าไปช่วยเหลือผู้ประกอบการ ในการตั้งต้นดำเนินธุรกิจได้เป็นอย่างดี ตรงตามยุทธศาสตร์ชาติของรัฐบาล ที่เน้นย้ำว่า ที่รัฐบาลไม่เพียงสนับสนุนเฉพาะบริษัทขนาดใหญ่เท่านั้น แต่ยังให้ความสำคัญและพร้อมสนับสนุนส่งเสริมบุคคลหรือบริษัทขนาดเล็ก ที่มีความคิด หรือไอเดียสร้างสรรค์ทางธุรกิจ เพื่อเป็นการตอบโจทย์การนำพาประเทศไปสู่ฐานเศรษฐกิจใหม่ด้วยเทคโนโลยีและนวัตกรรม หรือ ไทยแลนด์ 4.0 อย่างแท้จริง,รศ.นพ.สรนิต ยังได้กล่าวถึงคุณสมบัติของผู้ที่สามารถนำเสนอโครงการต่อ TED Fund ได้คือ นักเรียนนักศึกษา ทั้งระดับปริญญาตรี ปริญญาโท หรือปริญญาเอก ซึ่งอยู่ในเครือข่ายสถาบันการศึกษาที่ TED Fund เข้าไปสนับสนุนให้สถาบันการศึกษาเหล่านั้น คัดสรรนักเรียนนักศึกษาที่มีความคิดสร้างสรรค์ทางธุรกิจส่งผลงานเข้ามาเพื่อหาเงินทุน หรือ Pitching ซึ่งถือเป็นการทำงานอย่างบูรณาการระหว่าง TED Fund กับสถาบันการศึกษา, ผู้ประกอบการ หรือ นักศึกษาจบใหม่ไม่เกิน 7 ปี รวมทั้งศิษย์เก่าของสถาบันการศึกษา หรือบุคลากรที่อยู่ในองค์กรด้านงานวิจัยและพัฒนา ที่ต้องการเริ่มต้นธุรกิจด้วยไอเดีย แต่ไม่มีเงินทุนสนับสนุน, ผู้ประกอบการในกลุ่มเอสเอ็มอี และสุดท้ายคือ กลุ่มสตาร์ทอัพ.
ประธาน TED Fund เตรียมจัดงาน TED Fund Grant Day 2019 30 ก.ค.นี้ พร้อมดึงผู้ประกอบการ เอสเอ็มอี สตาร์ทอัพ รับทุนสนับสนุนแบบให้เปล่า เพื่อส่งเสริมและต่อยอดนวัตกรรมรวมทั้งเทคโนโลยี 
TED Fund Grant Day 2019,ทุนให้เปล่ารายละ 2 ล้าน,เอสเอ็มอี สตาร์ทอัพ,TED Fund,ธุรกิจเทคโนโลยีและนวัตกรรม,สรนิต ศิลธรรม,ปลัดกระทรวงการอุดมศึกษา วิทยาศาสตร์ วิจัยและนวัตกรรม,ข่าวทั่วไป